Awadeya Mahmoud

Awadeya Mahmoud (arabi: عوضية محمود) es la fondadora i shefa de la Kooperativa de Vendedoras de Chay i Komida i la Kooperativa Multi-Buto de Mujeres del Estado de Khartum, en Sudan.Biographies of 2016 Award Winners. The U.S. Department of State  El 28 de Marso de 2016, el Departamento de Estado de Estados Unidos la yamo una de las mujeres en aresivir el Premio Internasional ala Mujer Korajoza de esta anyada.

Biografiya
Nasio en 1963 en la rejion de Kordofan del Sud, i por modre de los konfliktos en esta rejion, la famiya dechidio bivir en Khartum. Eya se espozo en 1986 i prinsipio a vender chay. Este lavoro no era el mas prestijiozo, ma tenia menester de suportar ala su famiya. En 1990, prinsipio una ko-operativa kon el buto de dar suporte a las mujeres ke la apartienen; era yamada la Women’s Food and Tea Sellers’ Cooperative and the Women’s Multi-Purpose Cooperative.

La kooperativa suportava los juisios en kontrol del governo, kuando este konfisko las makinas de las mujeres ke apartienen a eya; esto kavzo ke Mahmoud era emprizionada 4 anyos diskues de un juisio ke pedrieron, ma la kooperativa kresio fina tener unos 8.000 membras en Khartum.Tea lady's journey from Sudan to White House, Emirates 24/7 La organisasion kresio i endagora suporta las mujeres arifujiadas por modre del konflikto en Darfur, Kordofan del Sud i Nilus Mavi.

El 28 de Marso de 2016, el Departamento de Estado de los Estados Unidos de Amerika la yamo komo una de las katorze onoradas kon el Premio Internasional ala Mujer Korajoza de esta anyada.State Department honors 14 leaders from around the world. The New York Times  Diskues de aresivir este premio, abolto a lavorar kon la su kooperativa en otras rejiones del payis.

 Referensias 

Kateggoría:Aktivistas
Kateggoría:Mujeres de Sudan
Kateggoría:Feministas
Kateggoría:Diritos Umanos
Kateggoría:Premio Internasional ala Mujer Korajoza